Malcolm II.a Eskoziakoa

Malcolm II.a Eskoziakoa (), ezizenez Forranach, hots "Suntsitzailea" (, Eskozia - 1034ko azaroaren 25a, Glamis, Eskozia) Piktoen erregea eta Eskoziako Erresumako hamaseigarren erregea izan zen, garai hartan Alba izenaz ezagutzen zena. Alpin etxeko azken erregea izan zen.

Biografia 
Kenneth II.aren semea zen eta Malcolm I.aren biloba. Kenneth II.a borroka-zelaian erail zuenean bihurtu zen errege eta aurreko erregeen erregealdia oso motza izan zen arren Malcolm bigarrenak 29 urte egin zituen Eskoziarren agintari.

1006an Bernicia inbaditu zuen, baina Ingalaterrako Durham setiatu zuenean porrota eragin zioten Northumbriarrek. 1018an bigarren eraso bat egin zuen, oraingoan arrakastatsuagoa izan zen, ingelesak daniarren aurkako borrokan sarturik zeudela aprobetxatu baitzuen.

Hiru alaba izan zituen eta ondorioz Alpin etxearen jarraipenik ez zuen izan Eskoziako erregetzak. Alabak ordea estrategikoki ezkonarazi zituen bere influentzia handitu eta egonkortzeko. Horrela Orkadekin iparraldean eta Strathclyderekin mendebaldean aliantzak eratu zituen. Bizialdiaren azken aldian tentsioak sortu ziren eskoziarren artean eta 1034an eraila izan zen. Dunkeld etxeko Duncan I.a izan zen bere ondorengoa.

Eskoziako errege-erreginak